Maleva (ansambel)

Maleva on viieliikmeline metal-bänd, mis asutati 2006. aastal Eestis Muhu saarel. Maleva varasem muusika on olnud mõjutatud peamiselt thrash ja heavy metal'ist, kuid alates teisest albumist on nende loomingu instrumentaalossa tekkinud üha enam ka põhjamaise/soomeliku meloodilise death metal'i mõjusid.

Koosseis

Praegused liikmed
Marti Mereäär – vokaal
Ats Rebane – kitarr
Priit Saaremäel – kitarr
Margus Naaber – basskitarr
Priidu Peegel – trummid

Endised liikmed
Triinu Peegel – vokaal (2006)

Ajalugu 
Maleva liikmed Margus Naaber, Marti Mereäär, Ats Rebane ja Priidu Peegel käisid samas koolis. Sisuliselt loodi Maleva varasema, peamiselt kavereid ja üksikuid ingliskeelseid originaallugusid mänginud koolibändi jälgedesse, kui otsustati võtta suund algupärase, eestikeelse metal'i tegemise poole.

Maleva algusperioodil tegi koolibändi aegadest vokalistina kaasa Triinu Peegel, kellega koos lindistati esimene Maleva nime all välja antud demo/EP "Laulud, mis raiutud kivisse" (2006). Varsti pärast demo/EP ilmumist lahkus Triinu bändist ja vokalisti kohale asus Marti, misjärel võttis Maleva konkreetsema suuna thrash metal'i poole.

Maleva esimeseks eestikeelse ja muhupärase thrash metal'i väljaandeks sai album "Hingemaa", mis ilmus aastal 2011. Sellele järgnes EP "Kord läksid kolm sõtta" (2015).

EP ilmumise järel kutsuti Malevasse Marti asemel kitarri mängima Priit Saaremäel, kes oli varem olnud teise Muhu metal-bändi, Minttaara vokalist ja bassimängija ning kelle käe läbi imbus Maleva loomingusse soomeliku meloodilise death metal'i mõjutusi.

2022. aasta 25. aprillil ilmus Maleva teine stuudioalbum "Saab maailm otsa".

Diskograafia
2006 "Laulud, mis raiutud kivisse" (EP)
2011 "Hingemaa" (album)
2015 "Kord läksid kolm sõtta" (EP)
2022 "Saab maailm otsa" (album)

Välislingid
Maleva Facebookis
https://www.instagram.com/malevaofficial/ 
https://www.youtube.com/channel/UC0_ics49BqqKbBCssRn8X1A
Maleva Spotify's

Eesti ansamblid